Celine Goberville (født 19. september 1986) er en fransk sportsskytter som tok sølvmedalje i øvelsen 10 m luftpistol under Sommer-OL 2012 i London. Etter innledende skyting lå Goberville kun ett poeng bak tittelforsvarer Guo Wenjun fra Kina. Goberville ledet finalen helt til det siste skuddet, da skjøt hun en 8,8, mens Guo Wenjun skjøt 10,8. Goberville endte dermed på samme poengsum som ukrainske Olena Kostevytsj og måtte til omskyting hvor hun sikret seg sølvmedaljen.